**Te caut copilărie...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atârnă plăcut salcia pe-a lacului maluri,

dar plânge frunza atunci când vin valuri,

iar eu mă plimb singură uitându-mă la-ntinsa apă

și-un dor nebun de copilăria mea m-adapă.

Văd o pasare ce cântă, iar privirea mea învie

m-am uitat duios și-aș vrea ca ea să știe,

că sufletul e-ntunecat de dorul copilăriei,

iar frunzele-mi șoptesc deasupra pălăriei.

Am rămas singură pe margine de seară

și văd un fluture cu aripi că vine să mă ceară,

se-așează lângă mine, se scutură-n țărână,

radiind iubire și-ar vrea de mână să mă țină.

Liniștea apusului aduce coloritul în zare,

la căsuța pescărească se-aprinde o lumânare,

ce stă aprinsă până ce luna pe cer apare,

iar stelele lucitoare stau să iasă pe răcoare.

Se-aprinde-o stea argintie și pentru mine,

apoi pleoapele-nchid cu gândul tot la tine,

stau între crengile lăsate cu gândul să te strig,

iar frunzele m-acoperă ca să nu mor de frig.

Vin luceferi și-mi arată copilăria toată,

iar căleștile cu zâne se rotesc în cer pe-o roată,

carul mare le primește acum în noapte

și-adorm cu versuri rostite de tine-n șoapte.